1. pielikums

Konkursa nacionālās atlasesnolikumam

 

**EIROPAS PADOMES AINAVU KONVENCIJA**

**EIROPAS PADOMES AINAVAS BALVA**

*2025-2026*

**Konkursa “Eiropas Padomes Ainavas balva” 9. sesijas**

*Latvijas nacionālās atlases*

**PIETEIKUMA VEIDLAPA**

***Eiropas Padomes Ainavas balva*** *- Eiropas Padomes goda apbalvojums diploma veidā, kas apliecina vietējās pašvaldības, vai to apvienību darbības plānu vai pasākumu ieviešanu, vai arī ievērojamus valsts un nevalstisko organizāciju ieguldījumus, lai nodrošinātu ilgtspējīgu ainavu aizsardzību, pārvaldību un/vai plānošanu[[1]](#footnote-1).*

*Konkurss „****Eiropas Padomes Ainavas balva****” (turpmāk - Konkurss) – iniciatīva, kuru saskaņā ar Eiropas ainavu konvencijas 11. pantu reizi divos gados rīko Eiropas Padomes ģenerālsekretariāts, lai piešķirtu Eiropas Padomes Ainavas balvu[[2]](#footnote-2).*

*Latvijas nacionālā atlase – konkurss, kuru atbilstoši Eiropas ainavu konvencijai, Eiropas Padomes rezolūcijai CM/res(2008)3 un Viedās administrācijas un reģionālās attīstības ministrijas (turpmāk - VARAM) nolikumam reizi divos gados organizē VARAM, lai Konkursa kārtējai sesijai izvirzītu Latvijas pārstāvi.*

*Latvijas nacionālās atlases mērķis ir veicināt sabiedrības izpratnes veidošanos par Latvijas ainavu vērtību un mainību, kā arī sabiedrības lomu ainavu attīstībā, apzinot labāko pieredzi ainavu aizsardzībā, kopšanā un pārvaldībā, kas gūta, gan īstenojot praktiskus pasākumus, gan uzlabojot ainavu pārvaldību, tostarp pētniecību un plānošanu.*

*Latvijas nacionālās atlases uzdevumi - katrā plānošanas reģionā identificēt labās prakses piemērus ainavu aizsardzībā, kopšanā un pārvaldībā, t.sk. pētniecībā un plānošanā un popularizēt tos, kā arī noteikt Latvijas pārstāvi līdzdalībai Konkursa sestajā sesijā.*

*Nacionālajā atlasē aicinātas piedalīties Latvijas pašvaldības, to apvienības, valsts institūcijas un nevalstiskās organizācijas, kas ir devušas ieguldījumu ainavu aizsardzībā un pārvaldībā, t.sk. plānošanā un praktisku pasākumu īstenošanā. Pašvaldības, valsts institūcijas un nevalstiskās organizācijas var pieteikt arī juridisko un privātpersonu īpašumos īstenotus projektus, ja tie atbilst pašvaldību un attīstības plānošanas dokumentiem vai valsts institūciju kopīgiem projektiem un ieteikumiem.*

*Pieteikt var īstenotus projektus/iniciatīvas ar reāli uztveramu ieguldījumu ainavu aizsardzībā, pārvaldībā un/vai plānošanā (piemēram, rekultivācijas, publiskās ārtelpas labiekārtojuma projekti, pētījumi, ainavu plāni vai publiskas kampaņas, iesaistot sabiedrību), kas kalpotu par piemēru ainavu kvalitātes uzlabošanai arī citās pašvaldībās un Eiropas ainavu konvencijas dalībvalstu teritorijās. Lai novērtētu ieguldītā darba ilgtspēju, pieteiktajam projektam/iniciatīvai jābūt pabeigtam/ai līdz 2022. gada 31. decembrim[[3]](#footnote-3).*

*Katrs pieteicējs drīkst iesniegt vienu pieteikumu, latviešu valodā aizpildot šo pieteikuma veidlapu. Tai var pievienot vizuālos materiālus - ne vairāk kā 10 fotoattēlus, 2 planšetes, infografikas vai bukletus, kā arī vienu video materiālu, kas nav garāks par 10 minūtēm.*

***Aizpildītu pieteikuma veidlapu un pievienotos materiālus ar norādi “Ainavas balva”******jāiesniedz Viedās administrācijas un reģionālās attīstības ministrijā līdz 2025. gada 30. jūnijam vienā no šādiem veidiem:***

 *- sūtot elektroniski uz elektroniskā pasta adresi* *pasts@varam.gov.lv**;*

 *- sūtot papīra formātā uz adresi Peldu iela 25, Rīga, LV-1494.  Pasta sūtījumā obligāti jāiekļauj pieteikuma izdruka papīra formātā un datu nesējs ar pieteikuma veidlapu un vizuāliem materiāliem elektroniskā formātā.*

*- iesniegtajiem materiāliem ir jābūt aizsargātiem ar autortiesībām, lai Eiropas Padome tos varētu izmantot paziņojumos, kuru mērķis ir popularizēt balvu vai jebkādas citas publikācijas vai darbības saistībā ar konvenciju. Eiropas. Padome apņemas citēt autoru vārdus.*

*\* \* \**

**I. pieteikuma iesniedzējs**

|  |
| --- |
| **Latvijas Dabas fonds** |

1. **Iesniedzējs**

*Pašvaldība, valsts institūcija, vai*

*nevalstiskā organizācija*

* + Pašvaldības / reģiona institūcijas projekts

 X Nevalstiskas organizācijas projekts

**Iesniedzēja mājas lapa** (ja tāda ir)

|  |
| --- |
|  <https://ldf.lv/> |

|  |
| --- |
| **Baiba Strazdiņa** |
| Blaumaņa iela 32-8, Rīga, Latvija, LV-1011 |
| 26556605 |
| baiba.strazdina@ldf.lv |

**Kontaktpersona**

 *Adrese:*

 *Tālrunis:*

*E-pasts:*

**II. Pieteiktais Projekts vai iniciatīva**

**2. Projekta vai iniciatīvas nosaukums**

|  |
| --- |
| **Parkveida pļavu atjaunošana Ziemeļgaujas Lejzemniekos un** **Kalnkalčos** |

|  |
| --- |
| Aizsargājamo ainavu apvidus “Ziemeļgauja”, Valkas novada Valkas pagasta Lejzemnieki un Kalnkalči. |

**3. Projekta atrašanās vai iniciatīvas norises vieta**

**4. Kopsavilkums par projektu vai iniciatīvu** *(maksimāli 100 vārdi)*

|  |
| --- |
| Parkveida pļavas un ganības unikāla ainava, kas apvieno bioloģisko daudzveidību un kultūrvēsturi, taču tie arī ir starp retākajiem īpaši aizsargājamiem dabisko zālāju biotopiem Latvijā. Lielākās parkveida pļavu platības ir saglabājušās aizsargājamo ainavu apvidū “Ziemeļgauja”. To saglabāšanā un atjaunošanā Latvijas Dabas fonds (LDF) ir iesaistījies kopš 2003. gada, piesaistot ES LIFE programmas finansējumu vairāku parkveida pļavu atjaunošanas projektu īstenošanai (Ziemeļgaujas LIFE, GrassLIFE). Iesāktie darbi tika turpināti 2021. gadā, piesaistot LVAF līdzekļus aizaugušu parkveida pļavu atjaunošanai Ziemeļgaujas Lejzemniekos un Kalnkalčos. Tika veikta vietu izpēte, izstrādāti detāli parkveida pļavu atjaunošanas plāni, veikta seno parkveida ainavas koku atsegšana, izcirsto koku celmu frēzēšana, atvašu izpļaušana un ganību aploku uzstādīšana, lai pēc projekta īstenošanas nepieciešamo turpmāko atjaunošanu un atjaunoto vietu uzturēšanu var īstenot ar atjaunojošu ganīšanu. |

**5. Fotoattēls, kas reprezentē pieteikto projektu vai iniciatīvu** *(JPEG formāts, izšķirtspēja 350 dpi)*

|  |
| --- |
| A grassy field with trees and blue sky  AI-generated content may be incorrect. |

*Foto: Kristaps Kalns, 2022*

**6. Projekta mājas lapa** *(ja tāda ir)*

|  |
| --- |
|  |

**III. PROJEkta vai iniciatīvas ĪSS raksturojums**

|  |
| --- |
| 1.jūnijs |

|  |
| --- |
| 2021. |

**7. Projekta uzsākšana** mēnesis gads

|  |
| --- |
| 2022. |

|  |
| --- |
| 31. oktobris |

 **8. Projekta pabeigšana**  mēnesis gads

*Projektam jābūt pabeigtam vismaz pirms 3 gadiem*

|  |
| --- |
| - |

**9. Projekta vai iniciatīvas partneri** (ja tādi ir)

|  |
| --- |
| Latvijas Vides aizsardzības fonds un Latvijas Dabas fonds |

**10. Projekta vai iniciatīvas finansējuma avoti**

**10. Projekta vai iniciatīvas galvenie uzdevumi** *(maksimāli 100 vārdi)*

*- Kādi ir projekta galvenie mērķi attiecībā uz ainavu?*

*- Kā projekts veicina konvencijas ieviešanu valsts vai starpvalstu līmenī?*

|  |
| --- |
| Parkveida pļavas un ganības ir nozīmīgs Ziemeļgaujas ielejas ainavas elements un kultūrainavas daļa. Vēl pagājušā gadsimta sākumā, pateicoties rūpīgai un regulārai ekstensīvai apsaimniekošanai, Ziemeļgaujas ielejā tās bija plašās vienlaidus platībās, taču līdz ar lauku pamešanu un lauksaimniecības intensifikāciju, parkveida pļavas pēdējo simts gadu laikā tika pamestas un aizauga ar jauniem kokiem un krūmiem.Kaut projekta ietvaros tika atjaunota neliela Ziemeļgaujas parkveida ainavas daļa, projekts būtiski veicināja Eiropas Ainavu konvencijas ieviešanu, atjaunojot vērtīgas kultūrainavas, ieviešot ilgtspējīgas apsaimniekošanas risinājumus un aktīvi iesaistot zemes īpašniekus, institūcijas un sabiedrību. Sasniegtie rezultāti dažādu Latvijas Dabas fonda iniciatīvu ietvaros tiek demonstrēti gan citiem zemju īpašniekiem, gan Latvijas un Ziemeļvalstu aizsargājamo biotopu un ainavu atjaunošanā iesaistītiem ekspertiem, nevalstiskām organizācijām un institūcijām. Projekta laikā gūtā pieredze tiek izmantota, plānojot un īstenojot citu parkveida pļavu atjaunošanu gan Ziemeļgaujā, gan citās īpaši aizsargājamās dabas teritorijās Latvijā un tā deva iespēju Latvijas Dabas fondam kā kompetentam partnerim iesaistīties starptautiskos parkveida pļavu atjaunošanas projektos (Latvijas un Igaunijas partneru īstenotā parkveida pļavu atjaunošanas projektā WoodMeadowLIFE). |

**11. Projekta veids**

*Aprakstiet projekta būtību/veidu:*

* *Vai tas koncentrējas uz ainavu aizsardzību un apsaimniekošanu, vai tas ietver ainavu plānošanu, vai abus?*
* *Vai projekts ir saistīts ar konkrētiem pasākumiem vai ainavu valsts politiku?*
* *Vai tas tiek īstenots valsts vai starpvalstu līmenī?*

|  |
| --- |
| Projekts koncentrējas uz ainavu aizsardzību un apsaimniekošanu, atjaunojot un apsaimniekojot bioloģiski un kultūrvēsturiski nozīmīgas parkveida pļavu un ganību ainavas. Projekts ietvēra konkrētus ainavas atjaunošanas pasākumus – koku un krūmu retināšanu, celmu frēzēšanu, atvašu pļaušanu un ganību atjaunošanu.Projekts tika īstenots valsts līmenī, taču uzņemot dažādu Lietuvas, Igaunijas un Zviedrijas Life projektu īstenotāju un 2024. gadā Igaunijā starptautiskās organizācijas *Society for Ecological Restoration* rīkotās biotopu atjaunošanas konferences dalībnieku delegācijas, sasniegtie rezultāti ir demonstrēti starpvalstu līmenī, tā veicinot labās prakses pārnesi un kopīgu pieeju ainavu pārvaldībai.  |

**12. Ieguvums**

*Kādi ir ietekmējošie un izmērāmie projekta rezultāti ainavā?*

|  |
| --- |
| Projektam ir būtiska un tieša ietekme uz **tradicionālās kultūrainavas un bioloģiskās daudzveidības saglabāšanu**. Izcērtot pēdējo piecdesmit gadu laikā senajā parkveida ainavā ieaugušos kokus un krūmus, veicot izcirsto koku un krūmu celmu frēzēšanu un izpļaujot atvases, tika atjaunotas aizaugušas parkveida pļavas **35 hektāru** platībā. Uzstādot tam nepieciešamo ganību infrastruktūru, nodrošināta iespēja atjaunoto ainavu apsaimniekot un uzturēt ilgtermiņā. Atjaunoto pļavu uzturēšana tiek īstenota ar apkārtnes lopkopjiem un sasniegtie rezultāti dažādu Latvijas Dabas fonda iniciatīvu ietvaros tiek demonstrēti gan citiem zemju īpašniekiem, gan Latvijas un Ziemeļvalstu aizsargājamo biotopu un ainavu atjaunošanā iesaistītiem ekspertiem, nevalstiskām organizācijām un institūcijām. Projekta laikā gūtā pieredze izmantota, plānojot un īstenojot citu parkveida pļavu atjaunošanu gan Ziemeļgaujā, gan citās īpaši aizsargājamās dabas teritorijās Latvijā. Projekta rezultātu apskati iekļaujot dažādās Latvijas Danas fonda rīkotās sabiedrības iesaistes aktivitātēs (biotopu atjaunošanas talkas, Ainavu tūres u.tml.), uzlabota plašākas sabiedrības izpratne par tās vērtībām un to saglabāšanas nepieciešamību. |

**IV. PROJEKTA vai INICIATĪVAS ATBILSTĪBA VĒRTĒŠANAs KRITĒRIJIEM**

**13. Ilgtspējīga teritorijas attīstība** *(maksimāli 250 vārdi)*

*Lūgums uzrakstīt, kā projekts vai iniciatīva ietekmē ilgtspējīgu teritorijas attīstību:*

*- vai projekts pozitīvi ietekmē teritorijas attīstību ilgtermiņā ainavas ekoloģiskajos, sociālajos, telpiskajos, estētiskajos, kultūras un ekonomiskajos aspektos un sniedz ieguldījumu ainavu pārvaldībā? Kā?*

*- vai tas ir veiksmīgi cīnījies pret jebkādu iepriekš pastāvošu kaitējumu videi vai pilsētu postu vai radījis līdzekli pret tiem? Kā?*

*- vai tas reaģē uz trīskāršo planētu krīzi[[4]](#footnote-4) – klimata pārmaiņām, piesārņojumu un bioloģiskās daudzveidības samazināšanos? Kā?*

|  |
| --- |
| Atjaunojot parkveida pļavu ainavas, tiek atjaunots vēsturiskais Ziemeļgaujas ainavas raksturs, to vizuālā kvalitāte un bioloģiskā daudzveidība. Senie parkveida ainavas koki ir auguši un attīstījušies klajos apstākļos. Ieaugot jaunākos kokos un krūmos, tie tiek noēnoti un pakāpeniski iet bojā, bet līdz ar tiem iet bojā daudzas sūnu, ķērpju, augu un bezmugurkaulnieku sugas. Veicot seno parkveida koku atsegšanu, tiem tiek dota iespēja pastāvēt vēl turpmākos simts gadus, nodrošinot daudzas augu un dzīvnieku sugas ar tiem nepieciešamajām dzīvotnēm ilgtermiņā. Rūpīgi izvēloties un saglabājot atsevišķus jaunākus kokus, tiek dota iespēja arī atjaunotajai parkveida ainavai saglabāties ilgtermiņā. Uzstādot ganību infrastruktūru un turpmāko atjaunoto vietu apsaimniekošanu īstenojot sadarbībā ar apkārtnes lopkopjiem, tiek nodrošināta ne tikai atjaunoto vietu uzturēšana, bet dots ieguldījums arī vietējās uzņēmējdarbības un lauku iedzīvotāju kopienas attīstībā. Atjaunotās vietas izmantojot kā demonstrējumu vietas, tiek veicināta arī citu aizaugušu parkveida pļavu atjaunošana. Minēto procesu laikā tiek stiprināta arī ainavu pārvaldība, zemju īpašnieku, uzņēmēju, pašvaldību un valsts iestāžu sadarbība un sekmēta sabiedrības izpratne par vizuāli, ekoloģiski un funkcionāli augstvērtīgu ainavu vērtībām un to saglabāšanas nepieciešamību.Projekts stiprina lokālās ainavas noturību pret klimata pārmaiņām un bioloģiskās daudzveidības krīzi. Atklātas parkveida pļavas ir sugām bagātākās dzīvotnes mūsu reģionā. Mozaīkveida struktūra palielina ekosistēmas noturību pret sausumu un karstumu. Ilgtspējīga ganīšana var veicināt oglekļa piesaisti augsnē, saglabā biotopu funkcionalitāti un pielāgo ainavu klimata pārmaiņām.  |

**14. Projekta nozīme kā labās prakses paraugam** *(maksimāli 250 vārdi)*

*Lūgums uzrakstīt, vai projekta vai iniciatīvas pieredzi var izmantot:*

*- kā labās prakses paraugu ļoti plaši / vairākos gadījumos / retos, specifiskos apstākļos*.

*- vai projektu var uzskatīt par priekšzīmīgu? Kāpēc?*

*- kāda ir tā īstenotā labā prakse? Kura no šīm praksēm tiek uzskatīta par priekšzīmīgu valsts vai starpvalstu līmenī?*

|  |
| --- |
| Sekmīgie Ziemeļgaujas Lejzemniekos un Kalnkalčos veiktie parkveida pļavu atjaunošanas darbi un izmantotie atjaunotās ainavas uzturēšanas risinājumi ir labs paraugs, ko izmantot plānojot un īstenojot līdzīgus darbus gan Latvijā, gan citviet Eiropā. Uzskatāmie rezultāti ir pamudinājuši Latvijas Dabas fondu iesaistīties citās parkveida pļavu atjaunošanas iniciatīvās, turpinot parkveida pļavu ainavu atjaunošanu daudz lielākā mērogā (WoodMeadow Life projektā, kurā tiek atjaunotas parkveidas pļavas 200 ha platībā). Tie ir iedrošinājuši arī citus aizaugušo Ziemeļgaujas parkveida pļavu īpašniekus un Valkas novada pašvaldību veikt līdzīgus darbus savos īpašumos. Atjaunotā ainava un tās uzturēšanas risinājumi tiek demonstrēti gan Latvijas, gan citu valstu ainavu atjaunotājiem un ainavu atjaunošanas plānotājiem.Projektu var uzskatīt par **priekšzīmīgu**, jo tas vienlaikus sasniedz vairākus būtiskus mērķus: atjauno bioloģiski vērtīgas un kultūrvēsturiski nozīmīgas ainavas, ievieš ilgtspējīgu apsaimniekošanas modeli, veicina vietējo kopienu līdzdalību un nodrošina pieredzes apmaiņu starptautiskā līmenī. Aizaugušu sugām bagātu zālāju atjaunošana ir ilgs process, taču šajā projektā ir izdevies sasniegt labus rezultātus jau īstermiņā un jau trīs gadus pēc atjaunošanas darbu veikšanas, krūmāju vietā ikvienu interesentu priecē vizuāli augstvērtīga ainava un ziedaugiem bagātas ganības. Par īstenotu **labās prakses piemēru** uzskatāmas vairākas rīcības:– rūpīga darbu īstenošanas plānošana;- rūpīga atjaunošanas darbu veicēju atlase, priekšroku dodot vietējiem uzņēmējiem, kuri var nodrošināt ne tikai vajadzīgos atjaunošanas darbus, bet ari turpmāko atjaunotās vietas uzturēšanu;- ilgtspējīgas, ar dabas aizsardzību saskaņotas ganīšanas ieviešana, kas īsā termiņā ļāva sasniegt labus rezultātus;– vietējo uzņēmēju iesaiste atjaunotās ainavas uzturēšanā;– sasniegto rezultātu demonstrēšana plašākai sabiedrībai, tā nodrošinot plašākas sabiedrības izpratni par šādu iniciatīvu nepieciešamību un iedrošinājusi citus aizaugušo parkveida pļavu saimniekus veikt līdzīgus darbus savos īpašumos.Šāda pieeja padara projektu atkārtojamu un piemērojamu arī citām ainaviskām teritorijām gan Latvijā, gan ārvalstīs. |

**15.Sabiedrības iesaistīšanās** *(maksimāli 250 vārdi)*

*Lūgums uzrakstīt, vai, īstenojot projektu vai iniciatīvu, sabiedrība:*

*- aktīvi un radoši (sniedzot priekšlikumus) ir piedalījusies projekta plānošanā, praktiskajā īstenošanā, piedalās arī tā apsaimniekošanā un pilnveidošanā? Kā?*

*- piedalījusies projekta formālajās procedūrās (sabiedriskajās apspriešanās, saskaņošanās u.c.) un praktiskajā īstenošanā? Kad tas notika un kādā veidā? Kādas ieinteresētās puses tika iesaistītas?*

*-* *vai projekts atbilst plašākai valsts, reģionālo vai vietējo iestāžu īstenotajai politikai?*

|  |
| --- |
| Projekta īstenošanas laikā sabiedrība mērķtiecīgi netika iesaistīta plānošanā, vai lēmumu pieņemšanā. Darbi tika veikti saskaņā ar normatīvo regulējumu un dabas aizsardzības prasībām. Sabiedrības iesaiste notika informatīvā līmenī, Latvijas Dabas fonda mājas lapā un sociālajos tīklos publicējot informāciju par veiktajiem darbiem un sasniegtajiem rezultātiem. Turpmākos gadus plašāka sabiedrība tika iesaistīta atjaunotās ainavas uzturēšanas darbos, ikvienu interesentu aicinot piedalīties ikpavasara biotopu atjaunošanas talkās un dažādos gada laikos rīkotos atjaunotās ainavas izziņas pasākumos - Ainavu tūrēs.**Projekts sniedz ieguldījumu valsts dabas aizsardzības saistību izpildē**, jo tas atbilst Latvijas **Bioloģiskās daudzveidības stratēģijai**, **Natura 2000 teritoriju aizsardzības mērķiem** un **Eiropas Ainavu konvencijas principiem.** Tas sniedz būtiski ieguldījumu dabas vērtību saglabāšanā un sabiedrības interesēs īstenotā ilgtspējīgā ainavu pārvaldībā.Projekta īstenošanā gūtā pieredze turpmākos gadus Latvijas Dabas fondam ir palīdzējusi darboties kā atbalsta organizācijai, palīdzot zemes īpašniekiem sagatavot nepieciešamo dokumentāciju, lai uzsāktu parkveida pļavu atjaunošanu savos īpašumos. Šāda pieeja veicina ilgtermiņa ietekmi un sabiedrības praktisku iesaisti nākotnē.**Latvijas Dabas fonds sniedz redzamu piemēru un iedrošinājumu zemniekiem un saimniecībām, ka unikālās parkveida ainavas var uzturēt, vienlaikus nodarbojoties ar dabai draudzīgu lopkopību.** Tas parāda, ka lauksaimnieciskā darbība un dabas aizsardzība var pastāvēt līdzās un papildināt viena otru. |

**16.Izpratnes par ainavu vērtību veidošana** *(maksimāli 250 vārdi)*

*Lūgums uzrakstīt, vai projektam vai iniciatīvai ir:*

 - *ievērojama nozīme izpratnes veidošanā par ainavu vērtību starptautiskā, Latvijas, vietējā mērogā?*

*-vai projekts palielina sabiedrības izpratni par ainavas nozīmi cilvēka attīstībā, Eiropas identitātes nostiprināšanā vai individuālajā un kolektīvajā labklājībā? Kā?*

|  |
| --- |
| Projekta rezultātā tika iegūts labs parkveida ainavas atjaunošanas un uzturēšanas piemērs, kurš pēc projekta īstenošanas tiek izmantots turpmākajās Latvijas Dabas fonda sabiedrības iesaistes un izglītošanas iniciatīvās (Ainavu tūres, sociālo mediju kampaņas, pieredzes apmaiņas pasākumi). Iegūtos rezultātus demonstrējot citiem aizaugušu parkveida pļavu īpašniekiem, vietējiem iedzīvotājiem un citiem interesentiem, uzlabota iesaistītās sabiedrības izpratne par vizuāli un ekoloģiski augstvērtīgu ainavu vērtību un to atjaunošanas nepieciešamību. |

**17.Ainavu plānošana un pārvaldība** *(maksimāli 250 vārdi)*

*Lūgums uzrakstīt, vai:*

*- pieteiktā projekta aktivitātes ir ietvertas īpaši izstrādātā dokumentā, piemēram, ainavu plānā un arī pašvaldības attīstības programmā, vai arī nacionālai atlasei tiek pieteikts īpaši izstrādāts pētījums vai cits dokuments ainavu plānošanas un pārvaldības jomā;*

*- pieteiktā projekta aktivitātes ir ietvertas pašvaldības attīstības programmā;*

*- pieteiktais projekts ir harmonijā ar attiecīgā plānošanas reģiona un pašvaldības ilgtspējīgas attīstības stratēģiju un attīstības programmu.*

|  |
| --- |
| Pieteiktā projekta aktivitātes nav tieši ietvertas īpaši izstrādātā ainavu plānā, taču tās atbilst pašvaldības attīstības dokumentos noteiktajām dabas un kultūrvēsturiskā mantojuma saglabāšanas, bioloģiskās daudzveidības aizsardzības un ilgtspējīgas lauku teritoriju attīstības prioritātēm. Projekts balstās uz dabas aizsardzības prioritātēm, kas noteiktas īpaši aizsargājamās dabas teritorijas “Ziemeļgauja” dabas aizsardzības plānā. Īstenotie darbi atbilst nacionālajiem ainavu un bioloģiskās daudzveidības aizsardzības politikas virzieniem (Latvijas Bioloģiskās daudzveidības saglabāšanas stratēģijai, Natura 2000 teritoriju aizsardzības mērķiem un to aizsardzības prioritātēm un Eiropas Ainavu konvencijas principiem).Projekta īstenošanai ir saņemts dabas ekspertu atzinums, kas apliecina šādu apsaimniekošanas darbību nepieciešamību un ietekmes atbilstību biotopu uzlabošanai.  |

**V. pieteikuma nofoRmēšana**

**Aizpildītas pieteikuma veidlapas maksimālais apjoms -** 20 lapaspuses (pdf formātā).

**Pieteikuma veidlapai var pievienot:**

- ne vairāk kā 10 fotoattēlus: *JPEG* *formātā ar izšķirtspēju 350 dpi;*

- ne vairāk kā 2 planšetes, infografikas vai informatīvos bukletus: *augstas izšķirtspējas pdf formātā vai JPEG formātā ar izšķirtspēju 350 dpi;*

- ir ieteikts pievienot videomateriālu (pat, ja tas ir amatieru kvalitātē): *līdz 15 minūšu garumam, mpeg 2 formātā.*

\* \* \*

1. Eiropas Padomes 2008. gada 20. februāra rezolūcija *CM/Res (2008)3* par Eiropas Padomes Ainavas balvas konkursa noteikumiem, pieejama tiešsaistē angļu valodā: *CM/Res(2008)3* <https://search.coe.int/cm/Pages/result_details.aspx?ObjectID=09000016805d3d39> [↑](#footnote-ref-1)
2. Eiropas ainavu konvencija Eiropas Padomes Ministru komitejā pieņemta 2000. gada 19. jūlijā, savukārt 2000. gada 20. oktobrī Florencē (Itālijā) nodota parakstīšanai citām Eiropas Padomes dalībvalstīm; Eiropas ainavu konvencija tiešsaistē pieejama: <https://www.coe.int/en/web/conventions/full-list/-/conventions/treaty/176> (angļu valodā); <https://likumi.lv/ta/lv/starptautiskie-ligumi/id/1265> (latviešu valodā) [↑](#footnote-ref-2)
3. Iniciatīva var būt turpināta arī pēc 2022. gada 31. decembra. Taču nacionālajai atlasei piesaka tikai tās aktivitātes, kas veiktas līdz 2022. gada 31. decembrim [↑](#footnote-ref-3)
4. Appendix V to the Reykjavík Declaration

<https://www.coe.int/en/web/reykjavik-process-and-the-environment> [↑](#footnote-ref-4)